
ISO Yhteisöllinen opiskeluhuoltoryhmä		MUISTIO
Vehmersalmen koulu	
Aika: 30.9.2026 klo 12.30–14.20	
 	
Paikka: Kotitalousluokka & Teams
Osallistujat: rehtori Anu Isoaho, erityisopettaja Kirsi Koski, seurakunnan nuorisotyön ohjaaja Jatta Utriainen, Vehmersalmen varhaiskasvatusyksikön johtaja Sonja Ilvonen.
Teamsin välityksellä: terveydenhoitaja Eija Kokkarinen, opinto-ohjaaja Niina Kapanen, nuoriso-ohjaaja Henni Vartiainen, vanhempainyhdistyksen pj. Mauno Kumpulainen ja kuraattori Paula Berg
1. Esittäytyminen ja kuulumiset

Nuoriso-ohjaaja Henni:
Nuorisotila Kipinällä toimintaa tiistaisin ja perjantaisin.
Pienten aika ti 13–15.30 rento nuokkupäivä (ei juuri ohjattua toimintaa), pe 13–14.30 (ohjatumpaa toimintaa)
Isot ti 15.30–19, pe 14.30–20.00
Anu toimittaa uudet, 20.10. voimaan tulevat aikataulut koteihin syysloman alla.
Kummitaiteilijat Kaisa ja Sandra tulevat vielä perjantaina 2.10.2026 ja jatkavat oppilaiden kanssa pihamaalauksia mahdollisuuksien mukaan. Sateen sattuessa loput pihamaalaushommat siirtyvät keväälle.
Skeittiohjaaja Atte tulee Kipinälle pe 23.10.26 (5–9-luokkalaisille), Henni tekee mainokset. Hakki! Hänellä tietämys skeittirampeista jne. Nuorisotoimen sivuilta löytyy tiedot Hakista, jos koulu tarvitsee konsultaatiota skeittiasioissa tms.
Välituntitoiminta koululla ei ole vielä alkanut. Hennillä aamuun tulo ei onnistu työvuorojen vuoksi. Onnistuisiko iltapäivällä? Mikä aika voisi olla? 
Nuorison joukkoon jalkautuminen aikuisten toimesta olisi huippua. Hennillä onnistuisi perjantaisin 12.30–12.45. Voisiko olla pe 12.30–12.45 haastevälkkä koululla oleville? Myös tiistaisin pitkä välkkä (12.30–13.00) onnistuu. Henni laittaa nämä asiat mietintään ja infoaa koulun väkeä. 
Pieniä oppilaita käy vain 2–5, joka on selvästi vähemmin kuin aiempina vuosina. Voi johtua koulun kerhoista, joista osa päällekkäin tämän ajan kanssa. 
Isot oppilaat (7–9-luokkalaiset) pärjäävät hyvin yhdessä. 

OPO Niina Kapanen:
Rooli Vehmersalmen koululla edelleen pieni, kun vain kerran viikossa koululla.
Aina tullessa ilahduttaa oppilaiden aktiivisuus - ollaan pihalla ja touhutaan.
Huolenaiheita: monet luokat vauhdikkaita/rauhattomia.
Ei pahantahtoista, vaan enemmän ehkä sitä, että ovat energisiä ja tarvitsevat tekemistä oppitunteihin. Erityisesti ysiluokassa paljon porukoita, jotka kaipaavat valtavasti aikuisten huomiota.
Oppilaat saaneet hyvin TET-paikkoja!

Varhaiskasvatusyksikön johtaja Sonja Ilvonen:
Erityisen pieni esikouluryhmä (7 oppilasta, 1.10.26 alkaen 6). Päiväkotiryhmät tupaten täynnä.
Lisälapsien tullessa päiväkotiin toteutuu läpiliikenne: lapsia siirretään ryhmistä toiseen. Tilanne on auki. Mahdollisesti viskareita siirretään esikoulun puolelle jossain vaiheessa vuotta.

Yläkoulun opettaja Veera Ylöstalo:
Liikkuvan elämäntavan edistäminen on Vehmersalmen koululla hyvällä mallilla (ulkovälkät, kuljetaan ylös ja alas, monenlaista liikuntaa ja pelaamista näkyy ulkona). Ulottuvuus tällä tavoitteella on myös koulun rajojen ulkopuolelle, koteihin ja vapaa-aikaan. Yhteistä toimintaa koko perheiden kesken voisi viritellä (harrastusilta, teemaillat, illanvietot). Mielellään tässä tehdään yhteistyötä myös vanhempainyhdistyksen kanssa.
Huomioita oppilaista: Mitä nuorempiin oppilaisiin mennään, niin entistä enemmän ja nuorempien suusta kuulee kielteistä suhtautumista (ennen sanoivat: ”Milloin mä teen nämä!” nyt sanovat: ”En tee!”). Onko vain ilmiö puhua näin?
Täällä oppilaat vielä tekevät kuitenkin opiskelutyötä ja kodeille kiitos, että ilmapiiri on edelleen se, että oppilaiden odotetaan hoitavan koulutyönsä.
Pohtikaamme somevaikutteita/ehdottomuuden kumpuamista vaikutteista.
Yhteistyö perheiden ja lasten kesken olisi tärkeä tavoite lukuvuoden ajalle. Koulutehtäviin on ilmennyt kielteistä suhtautumista, tällainen on negatiivinen ilmiö. Tämä vaikuttaa oppilaiden motivaatioon ja luokkien ilmapiiriin. Perheiltä on nähtävissä tukea koulutyöhön. 

SRK:n nuorisotyöntekijä Jatta Utriainen:
Kyseenalaista pullojenkeräysintoa näkynyt ympäristön taloissa. Kuljetaan ovelta ovelle ja kerrotaan, että säästetään peliin. Hetken kuluttua kerääjät ovat kaupassa ostamassa energiajuomia.
Ilonaiheita: perhekahvila oli auki ensimmäistä kertaa syksylle maanantaina. Oli reilusti porukkaa. Uusia asukkaita myös mukana. Kerholaisia niin paljon, että piti jakaa kahteen kerhoon. 
Seiskaluokan ryhmäytysiltapäivä Luukaarteen laavulla oli hyvä!

Kuraattori Paula Berg:
Kuraattorityö jatkuu entisellään, torstaisin Vehmersalmella. Yhteisö- ja yksilötyötä. Syksy on käynnistynyt hyvin ja on hieno homma, että perheistä tulee hyvin yhteydenottoja. 
Pyrkimys on vahvistaa eskarityötä keskisellä alueella hieman koillisen alueen mallia huomioiden. Sonja kertoo eskarilaisten terveisinä, että kaikki tämä on otettu ilolla vastaan. Eskarilaiset ovat kertoneet tykkäävänsä.
Veeran kertomaan huomiona, että hyvin kriittistä puhetta kuulee, kuinka oppilaat arvioivat opettajia. Liittyykö yleisesti asennoitumiseen koulutyöhön. Oppilaat ovat tosi kriittisiä opettajia kohtaan.  




Erityisluokanopettaja Kirsi Koski
Tuen tarvetta on ja sitä annetaan enemmän kuin päätöksiä on ehditty tehdä. Painetta on erityisesti alakoulun luokissa.
Alakoulussa on yhdysluokat, ja tilojen osalta on toisinaan haasteita (tila, sisäilma jne.). Oppilaat tarvitsevat huomiota aikuisilta koululla ja kotona. Etuja on ollut se, että tänä vuonna saatiin kouluun yksi ohjaaja anomuksella.  

VANPY ry:n puheenjohtaja Mauno Kumpulainen:
Vanpyyn saatu kaksi uutta jäsentä (neljä poistui). Ensimmäinen järjestäytymiskokous lokakuun ensimmäisellä viikolla.
Torilla joulumarkkinoilla oma kioski, jossa esitellään toimintaa. Joulumyyjäisiin myös myyntipöytien kanssa.
Kodin ja koulun yhteistyö keskeisintä toiminnassa.
Laserkaiverrin ja 3D-tulostin. Jarmo Mustonen kouluttaa tähän. Tietoturva-asioita selvitellään koulun puolella tältä osin. Jos tulee koulun koneiden osalta lisenssiongelmia, tutkaillaan tilannetta, miten ratkaistaan.
Luistinten teroitus! Liikunnan opettajalle Maunon yhteystiedot, saavat katsottua laitetta. Raatihuoneella on koneen sijoitus ja sitä voidaan käyttää koululla. 
Otetaan S-kaupan kanssa energiajuomat taas uudelleen keskusteluun. 

Anu-rehtori:
Koululla on käynnistynyt useita kerhoja. Kahtena päivänä koulun aikuisen ohjaama välituntikerho (ti ja to) sekä kolmena päivänä koulun jälkeen Kuopion kansalaisopiston hallinnoimat SHM-kerhot (Heppakerho, Kässäkerho ja Liikkakerho). Oppilaskunta- ja tukioppilastoiminnat käynnistyneet ja tukareille on suunniteltu omaa tilaa alakertaan entiseen pikkuluokkaan (kotitalousluokan vieressä). 

2. Vuosikellon katsaus. 
Katsottiin vuosikello pikaisesti läpi.
3. Kevään -26 hyvinvointikyselyn tulosten esittely
Anu esitteli tulokset pääpiirteissään.
4. Liikunnallisen elämäntavan edistämisen kaavailut Vehmersalmen koululle
Anu kertoi lyhyesti ja koulun lukuvuosisuunnitelmasta asiaa voi jokainen tarkastella tarkemmin.
5. Keskustelua, ideoita & toiveita/toimenpide-ehdotuksia
Ei erityisiä keskusteluja tms. Hyvä, että on ISO YOHR. Hyvä paikka tavata ja avata asioita & pohtia ja ideoida asioita.
6. Seuraava ISO YOHR -aika kalenteriin (tammikuu -27)
Lukuvuoden toinen ISO YOHR -kokous torstaina 28.1.2027.
